**ЗАПИТВАНЕ ЗА ОФЕРТА**

**ОТНОСНО:**Доставка на нов хидравличен чук Davon RK5108 за ЦПТ-2

1. **ТЕХНИЧЕСКИ ИЗИСКВАНИЯ КЪМ ДОСТАВКАТА**

Да бъде оферирана доставката на нов хидравличен чук Davon RK5108 за ЦПТ-2 съгласно техническо задание – Приложение № 1 към настоящото запиване за оферта.

1. **ТЪРГОВСКИ УСЛОВИЯ**
2. Доставчиците следва да потвърдят възможността за доставка на нов хидравличен чук Davon RK5108, в съответствие с техническото задание (Приложение № 1) и настоящото запитване за оферта.
3. Доставчиците следва да приложат пълно описание/спецификация на оферираното оборудване.
4. Доставчиците следва да предложат твърда цена в лева/EUR/USD без ДДС за оферираното оборудване.
5. Условия на доставка (франкировка): Цената да бъде формирана при условия на доставка - DDP, склад Асарел-Медет АД, съгласно Incoterms 2020.
6. Доставчиците следва да посочат срок за доставка - в календарни дни от датата на сключване на договор.
7. Доставчиците следва да предложат условия на плащане: разсрочено след доставка (в календарни дни).
8. Доставчиците следва да посочат гаранция – в месеци от датата на двустранно подписан протокол за въвеждане в експлоатация.
9. Доставчиците следва да потвърдят, че при доставка оборудването ще бъде придружено със сертификат за качество/декларация за съответствие от производителя.
10. Доставчиците следва да потвърдят валидност на офертата – до 30.06.2025 г.
11. **ОБЩИ ИЗИСКВАНИЯ КЪМ ДОСТАВЧИЦИТЕ:**
12. Представяне на препоръки от 3 други настоящи клиенти и референтен списък на клиенти, за които е доставяно оборудване, идентично на това, което се предлага на „Асарел-Медет” АД. Да се посочат задължително имената на лица за контакти, телефонни номера и e-mail - за справки.
13. Представяне на Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията (по макет, представен в Приложение № 2 към настоящото запитване за оферта). Подписаната декларация се прилага към офертата.
14. Към офертата да се приложи актуално състояние на доставчика (справка от търговски регистър), счетоводен баланс и отчет за приходи и разходи за последната отчетна финансова година.
15. В случай, че бъде избран за доставчик, съответният кандидат трябва да потвърди и гарантира следното:

При сключване на договор избраният кандидат трябва да предостави гаранция за добро изпълнение до приключване на гаранционния период на доставеното оборудване, за да бъде гарантирано, че всички клаузи на договора за доставка са изпълнени. Опциите на такава гаранция за добро изпълнение са следните:

- „Асарел-Медет” АД да задържи 10 % от пълната цена на доставката, които ще бъдат платени след приключване на гаранцията на оборудването.

- Доставчикът да издаде банкова гаранция за добро изпълнение в размер на 10 % от стойността на договора с валидност до края на гаранционния период на оборудването.

1. В случай, че бъде избран за доставчик, съответният кандидат трябва да потвърди и гарантира предоставянето на пълна ценова листа на производителя на всички резервни части, консумативи и основни възли на оборудването, валидна за 2025 година, както и твърд ангажимент, че след това увеличението на цените (от 2026 година) ще бъде лимитирано до максимум 1,5 % годишно спрямо цените за предходната година.
2. В случай, че бъде избран за доставчик, съответният кандидат трябва да потвърди и гарантира предоставянето на ръководство за експлоатация и безопасност при работа на оборудването, каталог на резервни частите – по 2 /два/ комплекта + екземпляр на електронен носител. Документацията да бъде на български език.
3. Офертата молим да изпратите съгласно реда в дружеството - до Директор „Одит и контрол”, **в запечатан плик на адрес: 4500 гр. Панагюрище, „Асарел-Медет“ АД.** Офертата следва да бъде подадена на български език, с надпис:

**„Доставката на нов хидравличен чук Davon RK5108“**

„Да се отвори само от определената за целта комисия“

Офертите се изпращат само запечатани в плик, като търговските условия /цена и начин на плащане/ са запечатани във втори плик, вътре в големия плик, както следва:

- Документ 1 - Техническа част, съдържащ необходимата информация за предлаганите технически характеристики, техническите изисквания и спецификации, референции и др.

- Документ 2 - Търговска част (Ценова част), съдържащ предложението на доставчика за предлаганата цена, начин на плащане и др.

1. Създаденият ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.
2. **Краен срок за представяне на офертите: до 31.10.2024 година.**
3. Ако имате някакви въпроси, не се колебайте да се обърнете към лицата за контакти:

|  |  |
| --- | --- |
| **По технически въпроси:** | **По търговски въпроси:** |
| инж. Пенко Палашев | Донка Костуркова |
| Р-л отдел „РР и ЦРБ“ | Експерт търговия |
| тел.: 0357/ 60 210, вътр. 456 | тел.: 0357/ 60 307 |
| e-mail: penkopalashev@asarel.com | e-mail: dkosturkova@asarel.com |
|  |  |
| инж. Никола Панчовски |  |
| Инженер механик, ЦПТ |  |
| тел.: 0357/ 60 210, вътр. 489 |  |
| e-mail: [nikolapanchovski@asarel.com](mailto:nikolapanchovski@asarel.com) |  |

**Въпросите се задават в писмен вид – по e-mail.**

**ПРИЛОЖЕНИЕ № 1**

**ТЕХНИЧЕСКО ЗАДАНИЕ**

1. **Описание на условията за работа**

В настоящия момент натрошаването на скалните късове, които не се побират в приемния отвор на конусна трошачка „КВ 63-89“, т.нар. негабарити, както и почистването на приемната капсуловка от материал преди провеждането на ППР на оборудването на трошачно – транспортният комплекс „ЦПТ-2“ се осъществява посредством стационарно монтирания хидравличен чук - модел DAVON, тип RK5108, със Система за стрела Rockbreaker RK 5108: макс. хоризонтален обхват 10,80 м, макс. вертикален обхват 10,00 м, ser. № 00369, капацитет на повдигане 1700 кг, управляващо напрежение U=24V. Хидравличният чук е монтиран към метален фундамент /тръба/ с диаметър ø1422 мм, посредством 36 бр. скрепителни болтове М36х175. Неговото въртеливо движение се осъществява посредством 1 бр. хидромотор и планетарен редуктор, зацепени към лагеруван зъбен венец. Подаването на хидравличното масло под налягане към хидравличния чук се осъществява от хидравличен агрегат, модел DAVON, тип HA55RV, с максимално налягане 310 bar, ser. № 00369, обем 0,45 м3, поток на маслото 180 l/min, мощност на двигателя Pдв= 55 kW, захранващо напрежение U=400 V и честота 50Hz. Елементите за контрол и управление се намират в ПМУ, находящ се при хидравличния агрегат. Разрушаването на извънгабаритните скални късове става посредством хидравличен чук /бутобой/, модел Atlas Copco/Epiroc, тип МВ1700, със следните параметри: Работно тегло с острието (кг) 1700, Дебит на маслото (l/min) 130-170, Работно налягане (bar) 160-180, Скорост на удара (bpm) 320-640, Ø на острието (mm) 140, Работна дължина на острието (мм) 650, Макс. хидр. мощност (kW) 51, Метод на стартиране StartSelect, Острие, остър връх (кг) 125.

Вследствие на продължителната експлоатация се забелязва забавяне в основните движения на чука – въртене на основната рамка и движението на стрелата, рамото – сгъване и разгъване, както и забавяне на ъгловото движение на адаптора на бутобоя. В тази връзка и с оглед възобновяване на функционалните способности на хидравличния чук е необходимо да бъде подменен хидравличния чук с нов.

Целта на задачата е да бъде доставен един брой хидравличен чук модел DAVON, тип RK 5108, или алтернативен на него модел, състоящ се от двукомпонентна въртяща се основна рамка, шарнирно захванати и взаимно свързани към нея стрела, ръка и адаптор за захващане /монтаж/ на бутобоя. Хидравличният чук да бъде оборудван с централна система за гресиране, посредством която да бъдат смазвани всички шарнирни връзки, въртящата се част и зъбния венец. Ъгловите движения на взаимно свързаните стрела, рамо и адаптора да се осъществяват от хидравлични цилиндри, свързани посредством хидравлични маркучи /маслопроводи/ към хидравличен разпределител, посредством който да се осъществява управлението на отделните елементи на хидравличния чук. Хидравличният разпределител /респ. хидр. чук/ да има възможност да бъде управляван от разстояние /дистанционно управление/. Всички хидравлични маркучи /маслопроводи/, разположени в близост до работното пространство /зона/, да бъдат защитени от хвърчащи и остри скални отломки, посредством метална броня /телени калъфи/. Въртеливо движение на новия хидравличен чук да се осъществява посредством взаимно свързани 1 бр. хидромотор и планетарен редуктор, зацепени към лагеруван зъбен венец. Въртеливото движение на цялото работно устройство да бъде ограничено в следния диапазон: наляво от основната позиция да се завърта на 1500 и надясно от основната позиция на 900, двете крайни положения да бъдат механично ограничени. Всички движения да се осъществяват посредством хидравлично масло. Енергията, т.е. подаването на хидравличното масло под налягане, ще се осъществява от съществуващия хидравличен агрегат DAVON, тип HA55RV.

**2. Модел, тип, технически параметри:**

**2.1. Общи характеристики –** да бъде доставен един брой стационарен носител /хидравличен чук/ на хидравличен чук, модел DAVON, тип RK 5108 или алтернативен на него модел, състоящ се от двукомпонентна въртяща се основна рамка, шарнирно захванати и взаимносвързани към нея стрела, ръка, и адаптор за захващане /монтаж/ на бутобоя /работния орган/.

- Система за стрела Rockbreaker RK 5108;

- Макс. хоризонтален обхват 10,80 м;

- Макс. вертикален обхват 10,00 м;

- Капацитет на повдигане 1700 кг,

- Управляващо напрежение U=24V.

**2.2. Работна част** – Работната част на машината да бъде изградена от взаимно свързани с шарнирна връзка основна стрела, ръка /междинна стрела/ и адаптор за монтаж на работния орган, модел МВ1700. Петата на основната стрела да бъде свързана към двукомпонентна въртяща се основна рамка, която да дава възможност на работното устройство /хидравличния чук/ да се върти свободно наляво от основната позиция - на 1500 и надясно от основната позиция - на 900, двете крайни положения да бъдат механично ограничени.

**2.3. Ъглови движения на елементите на работната част** - Ъгловите движения на взаимно свързаните основна рамка към стрела, рамо и адаптора да се осъществяват от хидравлични цилиндри с максимално работно налягане 250 bar - 310 bar, свързани посредством хидравлични маркучи /маслопроводи/ към управляващ хидравличен разпределител.

**2.4. Свързване** **на елементите на работната част** - Основната стрела, междинната стрела, адаптора за монтаж на работния орган, основната рамка, както и всички хидравлични цилиндри да бъдат свързани посредством шарнирни връзки, осъществени посредством закалени шарнири. Шарнирните връзки да бъдат централно гресирани.

**2.5. Въртене на работната част -** С оглед осигуряване на максимално ефективно отстраняване и почистване на приемната капсуловка на конусната трошачка е необходимо работната част на хидравличният чук /работната машина/ да има въртеливо движение, което да се осъществява посредством взаимно свързани 1 бр. хидромотор и планетарен редуктор, зацепени към лагеруван зъбен венец. Въртеливото движение на цялото работно устройство да бъде ограничено в следния диапазон: наляво от основната позиция да се завърта на 1500 и надясно от основната позиция на 900, двете крайни положения да бъдат механично ограничени.

**2.6. Хидравлична система -** Всички движения да се осъществяват посредством флуид хидравлично маслоVG46. Видовете хидравлични цилиндри: за ъгловото движение на основната стрела, за ъгловото движение на междинната стрела и за осигуряване ъгловото преместване на адаптора /респ. на работния орган/, както и хидромотора за въртене да бъдат свързани посредством подходящо аранжирани хидравлични маркучи /маслопроводи/ към хидравличен разпределител. Управлението на отделните елементи на хидравличния чук включително и работния орган /бутобоя/ МТ1700 да се осъществява посредством хидравличен разпределител. Всички хидравлични маркучи, разположени в близост до работното пространство /зона/, да бъдат защитени от хвърчащи и остри скални отломки посредством метална броня /телени калъфи/. Енергията, т.е. подаването на хидравличното масло под налягане, ще се осъществява от съществуващия хидравличен агрегат DAVON, тип HA55RV, с максимално налягане 310 bar, ser № 00369, обем 0,45 м3, поток на маслото 180 l/min, мощност на двигателя Pдв= 55 kW, захранващо напрежение U=400 V и честота 50Hz

**2.7. Управление:** Управлението на отделните елементи на хидравличния чук. да се осъществява посредством хидравличен разпределител с работно налягане 250 bar / 255 bar. Да бъдат предвидени два типа управление на хидравличния разпределител: дистанционно и местно /аварийно/. Дистанционното управление да се осъществява посредством дистанционно устройство /кабелно или безкабелно – радио управление/, с оглед осигуряване максимална видимост и ефективност, то да бъде основно за управлението на ХЧ. Местното управление да се осъществява посредством лостовете на хидравличния разпределител, да се приеме за аварийно. Захранващото напрежение на оперативните вериги е U=24V.

**2.8. Смазване на хидравличния чук –** С оглед осигуряване на максимална автономност, хидравличният чук да бъде оборудван с централна система за гресиране, посредством която да бъдат смазвани всички шарнирни връзки на стрелите, на основната рама, на адаптора, на лагерувания зъбен зъбният венец както и на шарнирните връзки на хидравличните цилиндри към стрелите и рамката. Захранващото напрежение на оперативните вериги да бъде U=24V.

**2.9. Монтаж на стационарният ХЧ –** Хидравличният чук е неподвижно монтиран към метален фундамент, изграден върху основната носеща конструкция на трошачния комплекс на ЦПТ-2 /тръба/ с диаметър ø1240 мм. и делителен диаметър на присъединителния фланец ø1422 мм. Закрепването на долната част на рамката на ХЧ към фланеца на фундамента е осъществен посредством 36 бр. скрепителни болтове М36х175 с клас на якост 10,9.

**2.10. Основни параметри на хидравличния агрегат -** Подаването на хидравличното масло под налягане към хидравличния разпределител на новия хидр. чук ще се осъществява от съществуващия хидравличен агрегат DAVON, тип HA55RV, със ser. № 00369, с максимално налягане 310 bar, обем на резервоара 0,45 м3, поток на маслото 180 l/min, мощност на двигателя на хидр. помпа Pдв= 55 kW и захранващо напрежение U=400 V с честота 50Hz. Високонапорната хидравлична помпа на хидравличния агрегат е Sauer Danfoss - модел 70000078, код ERR100BLS2121NNN3 / S1APA1NNNNNNNNNN, ser.№ A-07-09-05502.

**2.11. Основни параметри на работния орган**

Разрушаването на извънгабаритните скални късове /негабарити/ става посредством хидравличен чук /бутобой/, модел Atlas Copco/Epiroc, тип МВ1700, със следните параметри:

- Работно тегло с острието (кг) 1700;

- Дебит на маслото (l/min) 130-170;

- Работно налягане (bar) 160-180;

- Скорост на удара (bpm) 320-640;

- Ø на острието (mm) 140;

- Работна дължина на острието (мм) 650;

- Макс. хидр. мощност (kW) 51;

- Метод на стартиране StartSelect;

- Острие, остър връх (кг) 125.

**4. Предпочитан завод и страна производител.**

Да се извърши офертно проучване за доставка на 1 брой нов стационарен носител /разбиващо устройство/ на хидравличен чук Davon, тип RK 5108, отговарящ на горепосочените изисквания.

**5. Други изисквания**

При доставката на новия хидравличен чук да се представят нужните документи: сертификати и декларации за съответствие на продукта; гаранционна карта; паспорт; указания, инструкции за монтаж, експлоатация и ремонт съгласно изискванията на „Закона за техническите изисквания към продуктите” /ЗТИП/, както и включително нужен инструментариум, списък на бързоизносващи се части и материали. Всичките гореизброени документи да бъдат преведени на български език от лицензирани преводачи, съгласно нормативните изисквания.

**ПРИЛОЖЕНИЕ № 2**

**ДЕКЛАРАЦИЯ**

Долуподписаният/ата…………………………....................................................................., с ЕГН: ................................., притежаващ документ за самоличност № ………………………., издаден на ………………. г. от …………………………….

В качеството си на представляващ Участника/ Кандидата/ Изпълнителя ………………………………………………......................................................................., с ЕИК: ................................, регистрирано в Търговския регистър към със седалище и адрес на управление: ...................................................., адрес за кореспонденция: ……………………..

в откритата процедура за избор на Изпълнител / Доставчик на стока/и// услуга/и в „Асарел-Медет“ АД …………………………………………………………………………………………

………………………………………………………………………………………………………

**ДЕКЛАРИРАМ, ЧЕ:**

1. Представляваното от мен дружество има/няма клонове, дъщерни дружества, свързани дружества или търговски представителства в държава/непризнато държавно образувание, което да е обект на международни ограничителни мерки, наложени от международни организации и списъци със санкции (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.[[1]](#footnote-1)
2. Представляваното от мен дружество има/няма търговски или други отношения със субекти, които са обект на действащите международни ограничителни мерки, наложени от международни организации (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.
3. Нито аз, нито дружеството, което представлявам е физическо или юридическо лице, или е пряко или косвено свързано с такова лице, попадащо в действащите санкционни списъци и/или е обект на международни ограничителни мерки по т.1 и т.2.
4. Представляваното от мен дружество търгува/не търгува с активи, които са включени в забранителни списъци.

Информиран съм, че съгласно ПОЛИТИКАТА НА „АСАРЕЛ-МЕДЕТ“ АД ЗА СЪОТВЕТСТВИЕ С РЕЖИМ НА НАЛОЖЕНИ МЕЖДУНАРОДНИ ОГРАНИЧИТЕЛНИ МЕРКИ И МЕРКИ ВЪРХУ ТЪРГОВИЯТА, отговарянето на посочените въпроси ще позволи продължаването на процеса по установяване на търговски отношения с представляваното от мен дружество (обединение), както и че такива отношения могат да бъдат установени единствено с одобрени в съответствие с Политиката контрагенти.

При промяна в посочените обстоятелства се задължавам да уведомя „Асарел-Медет“ АД незабавно.

Информиран съм и приемам, че настъпването на обстоятелства, които могат да доведат до нарушаване или заобикаляне на ограничителните мерки, наложени на международно или национално ниво, е основание за прекратяване на възникнали търговски отношения (преговори или вече съществуващи търговски отношения) без предизвестие и без да се дължи каквото и да било обезщетение от страна на Асарел-Медет АД, както и може да доведе до ангажирането на отговорност за мен или представляваното от мен дружество.

Дата: .........................................

(три имена и подпис)

1. - Консолидиран списък на физически лица и на организации и други групи, на които са наложени санкции от Съвета за сигурност на Организацията на обединените нации (<https://www.un.org/securitycouncil/sanctions/information>)

   - Консолидиран списък на лица, групи и организации, на които са наложени финансови санкции от Европейския съюз (<https://www.eeas.europa.eu/eeas/european-union-sanctions_en>);

   - Консолидиран списък на санкционирани от ЕС лица, на които са наложени на ограничения за пътуване (<https://www.sanctionsmap.eu/#/main>);

   - Консолидиран списък на специално определени граждани и блокирани лица на Службата за контрол на чуждестранните активи към Министерството на финансите на САЩ (SDN List) и Консолидиран санкционен списък на Службата за контрол на чуждестранните активи към Министерството на финансите на САЩ (Non-SDN Lists) (<https://ofac.treasury.gov/sanctions-programs-and-country-information>);

   - Консолидиран списък на лица, групи и организации, на които са наложени финансови санкции от Обединеното кралство (<https://www.gov.uk/government/publications/the-uk-sanctions-list>);

   - Списък на свързани с Русия лица, посочени във връзка с финансови и инвестиционни ограничения в Обединеното кралство;

   - Консолидиран списък на Република България на физическите лица, юридическите лица, групите и организациите, спрямо които се прилагат мерките по Закона за мерките срещу финансирането на тероризма. [↑](#footnote-ref-1)